CELEX: 22019D0214
Language: lv
Date: 2017-05-05 00:00:00
Title: EEZ Apvienotās komitejas Lēmums Nr. 102/2017 (2017. gada 5. maijs), ar kuru groza EEZ līguma 31. protokolu par sadarbību īpašās jomās, kas nav četras pamatbrīvības [2019/214]

7.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 36/63
               
            
         EEZ APVIENOTĀS KOMITEJAS LĒMUMS
         Nr. 102/2017
         (2017. gada 5. maijs),
         ar kuru groza EEZ līguma 31. protokolu par sadarbību īpašās jomās, kas nav četras pamatbrīvības [2019/214]
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 86. un 98. pantu,
         tā kā:
         
                     (1)
                  
                  
                     Ir lietderīgi paplašināt Līgumslēdzēju pušu sadarbību, iekļaujot EEZ līgumā Eiropas Parlamenta un Padomes 2013. gada 20. novembra Lēmumu Nr. 1386/2013/ES par vispārējo Savienības vides rīcības programmu līdz 2020. gadam “Labklājīga dzīve ar pieejamajiem planētas resursiem” (1).
                  
               
                     (2)
                  
                  
                     Tādēļ EEZ līguma 31. protokols būtu jāgroza, lai īstenotu šo paplašināto sadarbību,
                  
               IR PIEŅĒMUSI ŠO LĒMUMU.
         
            1. pants
            EEZ līguma 31. protokola 3. panta 7. punktam pievieno šādu apakšpunktu:
            
               
                           “e)
                        
                        
                           
                              32013 D 1386: Eiropas Parlamenta un Padomes 2013. gada 20. novembra Lēmums Nr. 1386/2013/ES par vispārējo Savienības vides rīcības programmu līdz 2020. gadam “Labklājīga dzīve ar pieejamajiem planētas resursiem” (OV L 354, 28.12.2013., 171. lpp.).”
                        
                     
         
         
            2. pants
            Šis lēmums stājas spēkā nākamajā dienā pēc pēdējā paziņojuma iesniegšanas saskaņā ar EEZ līguma 103. panta 1. punktu (*1).
         
         
            3. pants
            Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
         
         
            Briselē, 2017. gada 5. maijā
            
               
                  EEZ Apvienotās komitejas vārdā –
               
               
                  priekšsēdētājs
               
               Claude MAERTEN
            
         
         
            (1)  OV L 354, 28.12.2013., 171. lpp.
         
         
            (*1)  Konstitucionālās prasības nav norādītas.
      
      
         
            EBTA valstu deklarācija par EEZ Apvienotās komitejas lēmumu Nr. 102/2017, ar kuru Eiropas Parlamenta un Padomes Lēmumu Nr. 1386/2013/ES iekļauj EEZ līguma 31. protokolā
            Vispārējā Savienības vides rīcības programma līdz 2020. gadam “Labklājīga dzīve ar pieejamajiem planētas resursiem” ietver elementus, kas nav EEZ līguma darbības jomā. EBTA valstis uzsver, ka programmas iekļaušana Līguma 31. protokolā neskar EEZ līguma piemērošanas jomu.